%brandDTD; ]>

# Címjegyzék használata

A fejezet témakörei:

- Címjegyzékek – áttekintés
- Bejegyzések felvétele saját címjegyzékbe
- Új címjegyzék létrehozása
- Új névjegykártya létrehozása
- Levelezőlista létrehozása
- Levelezőlista szerkesztése
- Keresés címjegyzékben és címtárban
- Címjegyzék importálása
- Címjegyzék exportálása
- LDAP-címtár felvétele és eltávolítása

## Címjegyzékek – áttekintés

A címjegyzékekben olyan személyek e-mail címét és egyéb adatait tárolhatjuk, akiknek gyakran küldünk levelet, ilyenek a munkatársak, a barátok és a családtagok. A &brandShortName; Levelező és hírolvasó két címjegyzéket biztosít: ez a Személyes címjegyzék és az Összegyűjtött címek jegyzéke, de emellett további címjegyzékeket is létrehozhatunk. Más levelezőprogramokból és a &brandShortName; régebbi verzióiból is importálhatunk címjegyzékeket. Ezeket a címjegyzékeket a helyi merevlemez tárolja.

Használhatunk LDAP-címtárból származó e-mail címeket is, az ilyen címjegyzékek LDAP-címtárkiszolgálókon tárolódnak. A címtárkiszolgálón jellemzően olyan személyek e-mail címeit tartalmazzák, akik nem szerepelnek a helyileg tárolt címjegyzékekben. Az LDAP (Lightweight Directory Access Protocol) protokoll az internetes vagy intranetes címtárszolgáltatások (például vállalati címjegyzékek) elérésére szolgáló ipari szabvány.

#### Személyes címjegyzék

A Személyes címjegyzékbe tetszőleges nevet felvehetünk. Létrehozhatunk levelezőlistákat, és szerkeszthetjük az egyes címbejegyzéseket.

#### Összegyűjtött címek

Alapértelmezés szerint az Összegyűjtött címek közé automatikusan bekerülnek az általunk küldött levelekben szereplő e-mail címek. Az elküldött levelek címzettjei akkor kerülnek be az Összegyűjött címek közé, amikor a Küldés gombra kattintunk.

#### LDAP-címtár (ha rendelkezésre áll)

Az LDAP-címtárak (szokásos elnevezésük még címkereső szolgáltatás) rendszerint olyan címzettek e-mail címeit tartalmazzák, akik nem találhatók meg a helyileg tárolt címjegyzékekben. Az LDAP-címtárak az e-mail címek nagyméretű, központilag karbantartott adatbázisát kínálják, amely különösen hasznos lehet az automatikus címkiegészítésénél.

Az automatikus címgyűjtés alapértelmezés szerint engedélyezett. A beállítás megváltoztatását kezdjük a Levelező ablakban:

1. Válasszuk a &brandShortName; Szerkesztés menüjéből a Beállítások parancsot.
2. A Levelező és hírolvasó kategória alatt kattintsunk a Címjegyzék elemre. (Ha nem láthatók az alkategóriák, a kibontásukhoz kattintsunk duplán a Levelező és hírolvasó kategóriára.)
3. Az E-mail címek gyűjtése csoportban az E-mail címek hozzáadása mezőben válasszuk ki a kívánt lehetőséget:
   - Személyes címjegyzék
   - Összegyűjtött címek
4. Kattintsunk az OK gombra.

#### A Címjegyzék megnyitása

A Címjegyzék ablak megnyitása:

- Válasszuk az Ablak menü Címjegyzék parancsát, vagy kattintsunk a bármelyik &brandShortName;-ablak bal alsó sarkában megtalálható Címjegyzék ikonra.

  | Címjegyzék ikon

#### A Címjegyzék ablak beállítása

A Címjegyzék ablakban az adatok megjelenítési módjának megadása:

1. Válasszuk az Ablak menü Címjegyzék parancsát. Megjelenik a Címjegyzék ablaka.
2. Válasszuk ebben a Nézet menü megfelelő parancsát a beállítások megadásához:
   - Eszköztárak: itt kiválaszthatjuk a megjeleníteni, illetve elrejteni kívánt elemeket.
   - Nevek megjelenítése: adjuk meg a nevek megjelenítési módját (utónév/vezetéknév, vezetéknév/utónév vagy megjelenítendő név).
   - Rendezés: adjuk meg, hogy mi szerint kívánunk rendezni.

[ Vissza a fejezet elejére ]

## Bejegyzések felvétele saját címjegyzékbe

Saját címjegyzékbe a következő módon vehetünk fel bejegyzéseket:

- Beérkezett üzenetnél kattintsunk az egér jobb oldali gombjával a Feladó vagy egy címzett (például Másolat) mezőre, és válasszuk a helyi menü Felvétel a címjegyzékbe parancsát.
- A Címjegyzék ablakban kattintsunk az Új névjegy gombra.
- Nyissunk meg egy üzenetet, így a feladó címe automatikusan bekerül az Összegyűjtött címek jegyzékébe (ha a műveletet engedélyeztük).
- A Címjegyzék ablakban úgy másolhatunk át egy bejegyzést egyik címjegyzékből a másikba, hogy kijelöljük a bejegyzést, és áthúzzuk annak a címjegyzéknek a neve fölé, amelybe át szeretnénk másolni.

[ Vissza a fejezet elejére ]

## Új címjegyzék létrehozása

A &brandShortName; Levelező és hírolvasó biztosít egy alapértelmezett személyes címjegyzéket, de továbbiakat is létrehozhatunk.

Új címjegyzék létrehozása:

1. Válasszuk az Ablak menü Címjegyzék parancsát, vagy kattintsunk a bármelyik &brandShortName;-ablak bal alsó sarkában megtalálható Címjegyzék ikonra. Megjelenik a Címjegyzék ablaka.

   | Címjegyzék ikon

2. A Címjegyzék ablakban válasszuk a Fájl menüből az Új, majd a Címjegyzék parancsot. Az Új címjegyzék párbeszédpanel jelenik meg.
3. Írjuk be az új címjegyzék nevét, majd kattintsunk az OK gombra.

[ Vissza a fejezet elejére ]

## Új névjegykártya létrehozása

A névjegykártya nevek, e-mail címek, telefonszámok és más adatokat tárolására szolgál (ilyen például az, hogy az adott címzett egyszerű szöveges vagy formázott üzeneteket fogad-e).

Névjegykártya létrehozása adott személyhez:

1. Kattintsunk az állapotsoron a Címjegyzék ikonra, vagy válasszuk az Ablak menü Címjegyzék parancsát.
2. Kattintsunk az Új névjegy gombra. (Ha több címjegyzékkel rendelkezünk, jelöljük ki, hogy melyikbe vesszük fel a névjegyet.)
3. Az Új névjegy párbeszédpanel a következő három lapból áll:
   - Név: ezen a panellapon a következő adatok adhatók meg:
     - Vezetéknév és utónév (ahogy a címjegyzékben szeretnénk látni).
     - Megjelenítendő név (az Új üzenet ablak Címzett mezőjébe kerülő név).
     - Becenév (a használni kívánt rövid név).
     - E-mail cím (elsődleges vagy kiegészítő cím).
     - Az üzeneteket a következő formátumban szereti megkapni: ha tudjuk, hogy ez a címzett fogadni tudja a formázott üzeneteket (azaz ezekben hivatkozások, képek vagy táblázatok is szerepelhetnek), válasszuk a HTML beállítást. Ha ez a címzett csak egyszerű szöveges (formázás nélküli) üzeneteket fogadhat, a Sima szöveg elemet válasszuk. Ha nem vagyunk ebben biztosak, válasszuk az Ismeretlen elemet. Ekkor a &brandShortName; Levelező és hírolvasó a küldési formátumot a Beállítások párbeszédpanel Küldés formátuma beállítása alapján határozza meg. Ha még ebből sem állapítható meg a megfelelő formátum, a Levelező és hírolvasó megkérdezi ezt az üzenet elküldésekor.
     - Felhasználói név (az AIM becenév).
     - Telefon (a telefonszámok kerülnek ide).
   - Cím: ezen a panellapon az illető lakásának és munkahelyének postai levelezési címe és a weboldalának címe adható meg.

     Tipp: ha megadjuk a címet, a &brandShortName; egy Térkép gombot jelenít meg, amikor ezt a névjegyet a címjegyzékben tekintjük meg. Erre kattintva térképet tartalmazó weboldal jeleníthető meg.

   - Egyéb: ezen a panellapon további adatok adhatók meg.

Tipp: a bejegyzések címjegyzékbe történő gyors felvételéhez kattintsunk egy beérkezett üzenet tetszőleges címére, és válasszuk a helyi menü Felvétel a címjegyzékbe parancsát. Az Új névjegy párbeszédpanel jelenik meg, ahol beírhatjuk a további kívánt adatokat.

### Névjegy tulajdonságainak megtekintése és szerkesztése

Adott névjegy tulajdonságainak megtekintése és szerkesztése:

1. Válasszuk ki a kártyát a listából a Címjegyzék ablakban.
2. Kattintsunk a Tulajdonságok gombra.

[ Vissza a fejezet elejére ]

## Levelezőlista létrehozása

Ha gyakran küldünk üzeneteket címzettek adott csoportjának, egyszerűbbé és gyorsabbá tehető a címzés a kívánt neveket tartalmazó levelezőlista használatával.

Levelezőlista létrehozása és felvétele címjegyzékbe:

1. A Címjegyzék ablakban kattintsunk az Új lista gombra.
2. A Levelezőlista párbeszédpanelen adjuk meg a következő adatokat:
   - A Hozzáadás lenyitható listán jelöljük ki, hogy melyik címjegyzékbe kerül a levelezőlista.
   - Lista neve: ha a lista nevét beírjuk az üzenet Címzett mezőjébe, a listán szereplők valamennyien megkapják az üzenetet.
   - Lista beceneve: a listanév rövid változata.
   - Leírás: ez az Új üzenet ablakban a listanév után jelenik meg.
3. Írjuk be a levelezőlistához adandó e-mail címeket.
4. Kattintsunk az OK gombra.

A Címjegyzék ablak bal oldalán a levelezőlista az alatt a címjegyzék alatt jelenik meg, amelyhez hozzáadtuk.

[ Vissza a fejezet elejére ]

## Levelezőlista szerkesztése

A levelezőlisták abban a címjegyzékben tárolódnak, amelyben létrehoztuk.

A lista valamelyik tagjának eltávolításához induljunk ki a Levelező ablakból:

1. Válasszuk az Ablak menü Címjegyzék parancsát.
2. Nyissuk le a kívánt levelezőlistát tartalmazó címjegyzéket a címjegyzék melletti háromszögre kattintással.
3. Nevére kattintva jelöljük ki a levelezőlistát. A lista neve mellett az ebben szereplő tagok listája jelenik meg.
4. Kattintsunk a törölni kívánt bejegyzésre.
5. Kattintsunk a Törlés gombra.

Tagok felvétele levelezőlistára:

1. Válasszuk az Ablak menü Címjegyzék parancsát.
2. Nyissuk le a kívánt levelezőlistát tartalmazó címjegyzéket a címjegyzék melletti háromszögre kattintással.
3. Nevére kattintva jelöljük ki a levelezőlistát.
4. Kattintsunk a Tulajdonságok gombra.
5. Vegyük fel újabb bejegyzéseket, illetve neveket törölhetünk is a listáról.
6. Ha befejeztük a műveletet, kattintsunk az OK gombra.

[ Vissza a fejezet elejére ]

## Keresés címjegyzékben és címtárban

A &brandShortName; Levelező és hírolvasó gyors keresést biztosít a címjegyzékekben vagy egy címtárban: kereshetünk név vagy e-mail cím alapján, de a keresési feltételek kombinációját is alkalmazhatjuk a pontosabb kereséshez.

A név vagy e-mail cím szerinti gyors kereséshez induljunk ki a Címjegyzék ablakból:

1. A címjegyzékek listáján jelöljük ki azt a címjegyzéket vagy címtárat, amelyben keresni szeretnénk.
2. ANév vagy e-mail cím tartalmazza mezőbe írjuk be a keresett nevet vagy e-mail címet. Megadhatjuk a név vagy az e-mail cím egy részét, de beírhatjuk pontosan a keresett szöveget is.

   Amint befejeztük a beírást, a &brandShortName; Levelező és hírolvasó csak azokat a bejegyzéseket jeleníti meg, amelyben a név vagy az e-mail cím tartalmazza a keresett szöveget.

3. A keresett szöveg törléséhez és újból az összes bejegyzés megjelenítéséhez kattintsunk a Törlés gombra.

### Adott bejegyzések keresése

A címjegyzékekben vagy egy címtárban adott bejegyzéseket is megkereshetünk. Az Összetett keresés a címjegyzékben párbeszédpanel megjelenítéséhez induljunk ki a Címjegyzék ablakból:

1. Válasszuk a Feladatok menü Címek keresése parancsát. Az Összetett keresés a címjegyzékben párbeszédpanel jelenik meg.
2. A Keresési helymezőben jelöljük ki azt a címjegyzéket vagy címtárat, amelyben keresni szeretnénk.
3. Adjuk meg, hogy a GNU Levelező és hírolvasó a bejegyzések keresésénél az összes megadott feltételt figyelembe vegye-e, vagy találatnak számítson a legalább egy feltételnek eleget tevő bejegyzés.
4. A Több gombbal további feltételeket vehetünk fel, a Kevesebb gombbal eltávolíthatunk feltételeket.
5. A keresés indításához kattintsunk a Keresés gombra, az Alaphelyzet gombbal a kiindulási helyzetbe térhetünk vissza. A keresés eredménye a párbeszédpanel alsó részén jelenik meg.
6. A bejegyzések a kívánt oszlop szerint rendezhetők.
7. Adott bejegyzéshez tartozó névjegy megtekintéséhez kattintsunk a bejegyzésre, majd a Tulajdonságok gombra.
8. Levelet is írhatunk, ha kijelöljük a kívánt címzetteket, és az Új üzenet gombra kattintunk.

[ Vissza a fejezet elejére ]

## Címjegyzék importálása

Ha másik felhasználói profilból, számítógépről vagy a &brandShortName; korábbi verziójából származó &brandShortName;-címjegyzékünk, illetve más levelezőprogramban készült címjegyünk van, ennek bejegyzéseit új címjegyzékként a Címjegyzék ablakba importálhatjuk. Amikor a &brandShortName; korábbi verziójából származó felhasználói profilt frissítjük, a címjegyzék is automatikusan átkerül a frissített profilba, nem szükséges kézzel importálni.

A következő programokból, illetve formátumokból lehetséges címjegyzéket átvenni: Netscape Communicator, Netscape 6, korábbi Mozilla, Eudora, Outlook, Outlook Express, LDIF-fájl, tabulátorral elválasztott szöveg (.tab), vesszővel elválasztott szöveg (.csv) vagy szöveg (.txt). Címjegyzék importálásakor a GNU Levelező és hírolvasó új címjegyzéket hoz létre a beolvasott bejegyzésekből.

A GNU Communicator, az Eudora, az Outlook és az Outlook Express programból üzeneteket és beállításokat is importálhatunk.

Címjegyzék importálását kezdjük a Levelező ablakban:

1. Válasszuk a Feladatok menü Importálás parancsát. A Levelező Importálás varázslója jelenik meg.
2. Az importálás végrehajtásához kövessük a varázsló utasításait.

[ Vissza a fejezet elejére ]

## Címjegyzék exportálása

Az exportált Mozilla-címjegyzéket másik felhasználói profilba is betölthetjük, átvihetjük másik számítógépre, vagy más, címjegyzéket beolvasni képes programban használhatjuk. Címjegyzéket a következő fájlformátumokba exportálhatunk: &brandShortName; (.ldif), tabulátorral elválasztott (.tab), vesszővel elválasztott (.csv) vagy szöveg (.txt).

Címjegyzék exportálásához induljunk ki a Címjegyzék ablakból:

1. Jelöljük ki az exportálni kívánt címjegyzéket.
2. Válasszuk a Feladatok menü Exportálás parancsát.
3. A Címjegyzék exportálása párbeszédpanelen adjuk meg a címjegyzékfájl mentési helyét.
4. Válasszunk fájlformátumot (.ldif, vesszővel elválasztott vagy tabulátorral tagolt).
5. Adjuk meg a címjegyzékfájl nevét. Ebben a megfelelő kiterjesztés (.ldif, .csv, .tab vagy .txt) is szerepeljen.
6. Kattintsunk a Mentés gombra.

[ Vissza a fejezet elejére ]

## LDAP-címtár felvétele és eltávolítása

Ha felveszünk egy LDAP-címtárat a címjegyzékbe, akkor kereshetünk a címtárban e-mail címekre és adatokra. A címtár felhasználható az elekronikus levelek címzésénél a cím automatikus kiegészítésére is.

Az LDAP-címtár felvételénél vagy eltávolításánál általában a rendszergazda utasításait kell követni. A művelethez szükséges tudnivalókat tehát kérdezzük meg a rendszergazdától.

Új címtár hozzáadását kezdjük a Címjegyzék ablakban:

1. Válasszuk a Fájl menüből az Új, majd az LDAP-címtár parancsot. A Címtárkiszolgáló tulajdonságai párbeszédpanel jelenik meg.
2. A Címtárkiszolgáló tulajdonságai párbeszédpanel Általános lapján adjuk meg a következő adatokat:
   - Név: adjuk meg a címszolgáltató nevét (például InfoSpace címtár).
   - Gépnév: adjuk meg a kiszolgáló nevét, például ldap.infospace.com.
   - Alap DN: ez az alap megkülönböztető név beállítására szolgál. Adjuk meg a keresést adott országra vagy szervezetre korlátozó kódot. Például a c=JP a keresést Japánra korlátozza. Az Alap DN emellett a címtáron belüli keresést végző szervezetet is megadja (például o=Netscape Communications Corporation, c=US).
   - Port száma: itt az LDAP-kiszolgáló portszáma adható meg. Az alapérték 389.
   - Bejelentkezési DN: a hitelesítéshez (bejelentkezéshez az LDAP-kiszolgálóra) használt megkülönböztető név. Ha nem adjuk meg, akkor névtelenül fogunk bejelentkezni be az LDAP-kiszolgálóra.
   - Biztonságos kapcsolat (SSL) használata: jelöljük be, ha az LDAP-kiszolgáló támogatja a biztonságos (titkosított) kapcsolatokat. Ha nem vagyunk biztosak benne, kérdezzük meg a rendszergazdát.
3. Az LDAP-címtárkiszolgáló beállításainak megadásához váltsunk át a Haladó panellapra.
4. Ezen a következő adatok adhatók meg:
   - Ne küldjön vissza többet, mint [_] találat: ezzel a beállítással a címtárkiszolgálóval visszaadott találatok számát korlátozhatjuk. Adjuk meg az automatikus címkiegészítéshez felkínált e-mail címek maximális számát.
   - Körzet: a keresés hatókörét adja meg. A következő beállítások választhatók:
     - Egy szint: az alap DN és az eggyel ez alatti szinten történik a keresés, és az itteni találatokat kapjuk vissza.
     - Részfa: az alap DN és az eggyel ez alatti összes szinten történik a keresés, és az itteni találatokat kapjuk vissza. Ez a legkiterjedtebb keresés.
   - Keresési szűrő: adjuk meg a keresés hatókörén belül kapott eredményekre alkalmazni kívánt szűrőt.
5. A Címtárkiszolgáló tulajdonságai párbeszédpanel bezárásához kattintsunk az OK gombra.

Az éppen hozzáadott címtár megjelenik a címjegyzékek között a Címjegyzék ablakban.

Címtár törlése:

1. Válasszuk a &brandShortName; Szerkesztés menüjéből a Beállítások parancsot. A Beállítások párbeszédpanel jelenik meg.
2. A Levelező és hírolvasó kategória alatt kattintsunk a Címjegyzék elemre. (Ha nem láthatók az alkategóriák, a kibontásukhoz kattintsunk duplán a Levelező és hírolvasó kategóriára.)
3. Az Automatikus címkiegészítés csoport alatt a párbeszédpanel jobb oldalán kattintsunk a Címtár szerkesztése gombra.
4. Az LDAP címtárkiszolgálók párbeszédpanelen jelöljük ki a törölni kívánt címtárat, és kattintsunk a Törlés gombra.
5. A párbeszédpanelek bezárásához kattintsunk kétszer az OK gombra.

További tudnivalók a címtárak letöltéséről, illetve szinkronizálásáról a kapcsolat nélküli munkához, hogy lehessen keresni benne, és működjön az automatikus címkiegészítés kapcsolat nélküli módban is: Címtárbejegyzések letöltése kapcsolat nélküli használatra.

### Címtárkiszolgáló beállításai

A Címtárkiszolgáló tulajdonságai párbeszédpanel a Levelező ablakból a következő lépésekkel jeleníthető meg:

1. Válasszuk az Ablak menü Címjegyzék parancsát.
2. A címjegyzékek listáján jelöljük ki a kívánt címtárat.
3. Kattintsunk a Tulajdonságok gombra.

Általános panellap

- Név: a címszolgáltató neve (például InfoSpace címtár).
- Gépnév: a kiszolgáló neve, például ldap.infospace.com.
- Alap DN: az alap megkülönböztető név. Az itt megadott kódok adott országra vagy szervezetre korlátozzák a keresést. Például a c=JP a keresést Japánra korlátozza. Az Alap DN emellett a címtáron belüli keresést végző szervezetet is megadja (például o=Netscape Communications Corporation, c=US).
- Port száma: itt az LDAP-kiszolgáló portszáma adható meg. Az alapérték 389.
- Bejelentkezési DN: a hitelesítéshez (bejelentkezéshez az LDAP-kiszolgálóra) használt megkülönböztető név. Ha nem adjuk meg, akkor névtelenül fogunk bejelentkezni be az LDAP-kiszolgálóra.
- Biztonságos kapcsolat (SSL) használata: jelöljük be, ha az LDAP-kiszolgáló támogatja a biztonságos (titkosított) kapcsolatokat. Ha nem vagyunk biztosak benne, kérdezzük meg a rendszergazdát.

Haladó panellap

- Ne küldjön vissza többet, mint [_] találat: ezzel a beállítással a címtárkiszolgálóval visszaadott találatok számát korlátozhatjuk. Adjuk meg az automatikus címkiegészítéshez felkínált e-mail címek maximális számát.
- Körzet: a keresés hatókörét adja meg.
  - Egy szint: az alap DN és az eggyel ez alatti szinten történik a keresés, és az itteni találatokat kapjuk vissza.
  - Részfa: az alap DN és az eggyel ez alatti összes szinten történik a keresés, és az itteni találatokat kapjuk vissza. Ez a legkiterjedtebb keresés.
- Keresési szűrő: a keresés hatókörén belül kapott eredményekre alkalmazni kívánt szűrőt. adja meg.

[ Vissza a fejezet elejére ]